CELEX: 62015TN0559
Language: et
Date: 2015-09-25 00:00:00
Title: Kohtuasi T-559/15: 25. septembril 2015 esitatud hagi – Post Bank Iran versus nõukogu

25.1.2016   
            
            
               ET
            
            
               Euroopa Liidu Teataja
            
            
               C 27/59
            
         25. septembril 2015 esitatud hagi – Post Bank Iran versus nõukogu
   (Kohtuasi T-559/15)
   (2016/C 027/76)
   Kohtumenetluse keel: inglise
   
      Pooled
   
   
      Hageja: Post Bank Iran (Teheran, Iraan) (esindaja: advokaat D. Luff)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               mõista Euroopa Liidu Nõukogult hageja kasuks välja hüvitis varalise ja mittevaralise kahju eest, mis tekitati hagejale sellega, et nõukogu kehtestas õigusvastaselt hageja suhtes piiravad meetmed järgmiste nõukogu õigusvastaste aktidega: i) nõukogu 25. oktoobri 2010. aasta otsus 2010/644/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (1); ii) nõukogu 25. oktoobri 2010. aasta määrus (EL) nro961/2010 (2); iii) nõukogu 1. detsembri 2011. aasta otsus 2011/783/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (3); iv) nõukogu rakendusmäärus (EL) nr 1245/2011, millega rakendatakse määrust (EL) nr 961/2010, milles käsitletakse Iraani vastu suunatud piiravaid meetmeid (4); v) nõukogu 23. märtsi 2012. aasta määrus (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010 (5);
            
         
               —
            
            
               mõista välja hüvitis kogusummas 203 695 040 eurot nõukogu õigusvastaste aktidega hagejale tekitatud mittevaralise ja varalise kahju eest;
            
         
               —
            
            
               mõista hageja käesoleva hagiga seotud kohtukulud välja nõukogult.
            
         
      Väited ja peamised argumendid
   
   Hagi põhjendamiseks esitab hageja järgmised argumendid.
   
               1.
            
            
               Hageja väidab, et vastavalt ELTL artiklile 340 võib isik, kellele on EL institutsioon tekitanud kahju, nõuda sellelt institutsioonilt kahju hüvitamist. Sellise nõude tingimused on kindlaks määratud kohtupraktikas ning kokkuvõetult esitatud Üldkohtu 25. novembri 2014. aasta otsuses Safa Nicu Sepahan vs. nõukogu (T-384/11, EKL, EU:T:2014:986): a) institutsioonidele etteheidetava tegevuse õigusvastasus; b) kahju tekkimine ja c) põhjuslik seos väidetava tegevuse ja viidatud kahju vahel.
            
         
               2.
            
            
               Hageja väidab, et eespool nimetatud kolm tingimust on hageja puhul täidetud: nõukogu on toime pannud „kohtupraktika tähenduses eraõiguslikele isikutele õigusi andva õigusnormi piisavalt selge rikkumise”, nagu leidis Üldkohus 6. septembri 2013. aasta otsuses Post Bank Iran vs. nõukogu (T-13/11, EU:T:2013:402), hagejale on tekitatud oluline mittevaraline ja varaline kahju ning kahju tuleneb otseselt õigusvastastest sanktsioonidest.
            
         
               3.
            
            
               Veel märgib hageja, et nagu on üksikasjalikumalt selgitatud hagiavalduses, on hagejale tekitatud mittevaraline kahju 1 000 000 eurot ning varaline kahju, mille määrasid kindlaks sõltumatud audiitorid, on 202 695 040 eurot.
            
         
      (1)  ELT L 281, lk 81.
   
      (2)  Nõukogu 25. oktoobri 201. aasta määrus (EL) nr 961/2010, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EÜ) nr 423/2007 (ELT L 281, lk 1).
   
      (3)  ELT L 319, lk 71.
   
      (4)  ELT L 319, lk 11.
   
      (5)  ELT L 88, lk 1.